Document ID: 31988R3939

31988R3939
L 348/33
JURNALUL OFÍCIAL AL UNIUNII EUROPENE
REGULAMENTUL (CEE) NR. 3939/88 AL COMISIEI
din 16 decembrie 1988
de modificare a Regulamentului (CEE) nr. 2580/88 al Comisiei de stabilire a regulilor pentru modificarea listei de anumite soiuri de orez prevăzute de anexa B la Regulamentul (CEE) nr. 3878/87 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 3878/87 al Consiliului din 18 decembrie 1987 privind ajutorul pentru producția anumitor soiuri de orez (1), modificat de Regulamentul (CEE) nr. 1424/88 (2), în special articolul 2 alineatul (3),
întrucât articolul 2 alineatul (1) din Regulamentul (CEE) nr. 2580/88 al Comisiei (3) a stabilit data de 31 iulie pentru depunerea cererilor statelor membre în vederea includerii anumitor soiuri de orez în anexa B la Regulamentul (CEE) nr. 3878/87;
întrucât înscrierea în catalogul național constituie o condiție esențială pentru depunerea acestor cereri; întrucât o astfel de condiție nu poate fi îndeplinită la această dată, anterioară recoltei, termenul trebuie prelungit până la 20 decembrie;
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 2 alineatul (1) din Regulamentul (CEE) nr. 2580/88, data de „31 iulie” se înlocuiește cu data de „20 decembrie”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 decembrie 1988.

Labels: 3
17
6